
	Uz 13.07.2026. Nr. b/n
	


 
	Par atzinumu nometnei
	


Valsts ugunsdzēsības un glābšanas dienesta (turpmāk - VUGD) Rīgas reģiona pārvalde (turpmāk – Pārvalde) 2026.gada 13.jūlijā saņēma Jūsu iesniegumu ar lūgumu sniegt atzinumu par telpu atbilstību ugunsdrošības prasībām dienas nometnes “Vasaras mirkļi pilsētā!”, kas norisināsies no 2026.gada 10.augusta līdz 2026.gada 14.augustam (turpmāk – Nometne) rīkošanai, SIA “Hansa2RE” piederošajās administratīvās ēkas (kadastra numuru 01000430031001) telpās 4.stāvā Elijas ielā 17, Rīgā (turpmāk – Objekts).
VUGD Pārvalde informē, ka saskaņā ar Ministru kabineta 2009.gada 1.septembra noteikumu Nr.981 “Bērnu nometņu organizēšanas un darbības kārtība” 9.5.apakšpunkta prasību un ņemot vērā to, ka 2025.gada 11.septembrī Objektā jau tika veikta plānotā ugunsdrošības pārbaude, VUGD Pārvaldes atzinums Nometņu organizēšanai nav nepieciešams. 
VUGD Pārvalde atgādina, ka Nometnes rīkošanas laikā jāievēro Ministru kabineta 2016.gada 19.aprīļa noteikumu Nr.238 “Ugunsdrošības noteikumi” noteiktās prasības. Papildus darām Jums zināmu, ka fizisko un juridisko personu pienākums ir nepieļaut ugunsgrēka izcelšanos.


Priekšnieka pienākumu izpildītājs
majors								                      O.Smalkais

